

Zadávanie nadlimitnej zákazky

na uskutočnenie stavebných prác

**Diaľnica D3 Žilina, Brodno – Kysucké Nové Mesto**

**v zmysle zmluvných podmienok FIDIC – červená kniha**

SÚŤAŽNÉ PODKLADY

**REVÍZIA 2**

**Zväzok 4**

**Cenová časť**

Bratislava, 11/2024

Zväzok 4 Časť 4.1 Preambula je súčasťou Zväzku 4 Cenová časť..

Zväzok 4 Cenová časť obsahuje tieto základné časti:

Časť 4.1 Preambula

Časť 4.2.1-9 Rozpočet

Časť 4.2.1 Rekapitulácia

Časť 4.2.2 Dokumentácia

Časť 4.2.3 Archeologický prieskum

Časť 4.2.4 Monitoring ŽP operatívny

Časť 4.2.5 Kybernetická bezpečnosť

Časť 4.2.6 Súpis prác

Časť 4.2.7 Rekapitulácia objektov

Časť 4.2.8 Ocenený súpis prác

Časť 4.2.9 Popis prác

Časť 4.2.10 Celkový výkaz výmer

Časti 4.2.1-9 a 4.2.10 sú priložené aj v digitálnej forme v programe Microsoft Excel. Časti 4.2.1 až 4.2.9 sú v jednom súbore „ZV4 časti 4.2.1-4.2.9 Rozpočet“, pričom každá časť je na samostatnom hárku.

**ČASŤ 4.1**

**PREAMBULA**

**o b s a h**

[1.0 Všeobecné údaje 4](#_Toc175218330)

[1.1 Predmet obstarávania 4](#_Toc175218331)

[1.2 Výmery 4](#_Toc175218332)

[1.3 Cena položky 4](#_Toc175218333)

[1.4 Predloženie cenovej ponuky 6](#_Toc175218334)

[2.0 Pokyny pre vypracovanie cenovej ponuky 7](#_Toc175218335)

[2.1 Postup spracovania 7](#_Toc175218336)

[2.2 Oceňovanie ponuky 7](#_Toc175218337)

[2.3 Výpočet ceny 7](#_Toc175218338)

[2.4 Popis prác 8](#_Toc175218339)

[2.5 Súpis prác 8](#_Toc175218340)

[2.6 Stavebné objekty menovaných Pozhotoviteľov 8](#_Toc175218341)

[2.7 Ocenený súpis prác 9](#_Toc175218342)

2.8 Rekapitulácia..................................................................................................9

[2.9 Všeobecné položky v procese verejného obstarávania 9](#_Toc175218343)

[2.10 Zhodnosť cien 16](#_Toc175218344)

[3.0 Úprava cien v dôsledku zmien nákladov 16](#_Toc175218345)

[4.0 Spôsoby merania výmer a oceňovanie prác 17](#_Toc175218346)

4.1. Rozdelenie objektov podľa IFRS pre potreby verejného obstarávateľa .......16

[4.2. Spôsob oceňovania Zmien v zmysle článkov 13 a 20.1 17](#_Toc175218347)

[4.3 Meranie výmer 19](#_Toc175218348)

[4.4 Správny pomer sadzieb a súm vo vzťahu k stavbe 19](#_Toc175218349)

[4.5 Platba za inú metódu vykonania 20](#_Toc175218350)

[5.0 Použité skratky 20](#_Toc175218351)

Príloha: POZNÁMKY SPRACOVATEĽA DOKUMENTÁCIE NA PONUKU 21

1. **Všeobecné údaje**

## 

## 1.1 Predmet obstarávania

Predmet obstarávania je určený Dokumentáciou na ponuku a jej zväzkami č. 1, 2, 3, 4, 5 ako aj inými dokladmi tvoriacimi súčasť Zmluvy o Dielo a odkazmi a odvolaniami, ktoré tieto obsahujú.

## 1.2 Výmery

Výmery položiek, uvedené v nákladovej časti sú podľa projektovej dokumentácie a uvádzajú sa za účelom zabezpečenia spoločnej základne pre ponuky v rámci verejnej súťaže. Výmery stanovujú množstvo práce, t.j. určujú množstvo merných jednotiek vyplývajúcich priamo z textu popisu položky. Všetko, čo neobsahuje Výkaz výmer a je popísané v inej časti Dokumentácie na ponuku a v jej jednotlivých zväzkoch, je súčasťou stavby a Zhotoviteľ je povinný započítať si tieto práce a materiály do nákladov stavby.

Pri meraní množstva prác, spôsobe alebo metóde merania a oceňovaní prác sa bude postupovať v súlade so Zmluvnými podmienkami všeobecnými a osobitnými.

## Cena položky

Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od Zhotoviteľa požadovaných úkonov a služieb podľa pokynov a podmienok, ktoré sú uvedené v predmete obstarávania podľa bodu 1.1.

Jednotkové ceny položiek uchádzači zadajú na základe vlastnej kalkulácie ceny príslušnej položky v súlade s projektovou dokumentáciou stavby, požiadavkami objednávateľa, zväzkom 2 a 3 týchto súťažných podkladov. V prípade nejednoznačnosti, resp. v prípade nesúladu popisu položky uvedenej v súpise položiek oproti projektovej dokumentácii stavby (ktorá je súčasťou súťažných podkladov), platí to, čo je uvedené v Projektovej dokumentácii stavby.

Do ceny jednotlivých položiek je uchádzač povinný zahrnúť celkové náklady, ktoré uchádzačovi vzniknú v súvislosti s plnením predmetu zákazky a Zmluvy o Dielo, a to na základe dôkladného preštudovania projektovej dokumentácie, na základe výsledkov prieskumov vykonaných v rámci prípravy stavby (ktoré sú súčasťou DP), ako aj na základe skúseností uchádzača s realizáciou obdobných projektov (hlavne z pohľadu postupu stavebných prác pri dodržaní všetkých podmienok stanovených v povoleniach a vyjadreniach dotknutých orgánov a účastníkov výstavby).

Ceny jednotlivých položiek musia obsahovať celkové náklady spojené s plnením predmetu obstarávania a Zmluvných podmienok, t.j.: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady súvisiace so zriadením, prevádzkou a odstránením recyklačných centier, okrem zariadenia staveniska, drobné a pomocné materiály, Stavebnotechnický dozor a kontrolu Zhotoviteľa, dozor a kontrolu správcov cudzích zariadení, strážne služby pri prácach na objektoch inžinierskych sieti, materiály, montáž, údržbu, dane a clá, bankové náklady, ako aj všetky všeobecné riziká, záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia s menovanými pod zhotoviteľmi a so zhotoviteľmi súvisiacich stavieb so stavbou na základe zmlúv o spolupráci a koordinácií v súlade s ustanoveniami Zmluvy, vrátane zmluvne stanovenými záväzkami a zodpovednosťou a povinnosti popísané v súvisiacich zväzkoch, resp. zahrnuté v Zmluve. Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné ukončenie práce, musia byť zahrnuté v základných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej, resp. kvalitatívnej úrovne, ako je pre daný účel obvyklé.

**Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek**.

**Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach zmluvnej dokumentácie a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú zo Zmluvy vyňaté, v takej výške ako sú potrebné pre výstavbu a dokončenie Diela v súlade so Zmluvou.**

**Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene. Žiadna časť nákladu (materiál, stroje, mzdy atď.) týkajúca sa agregovanej položky z Výkazu výmer nemôže byť zahrnutá (rozplynutá) v cenách iných agregovaných položiek z Výkazu výmer.**

Jednotkové ceny, sadzby a ceny za objekty uvedené v Zmluve o Dielo sú v rámci Lehoty výstavby pevné a nemenné.  Úpravy v dôsledku zmien Nákladov podľa podčlánku 13.8 Obchodných podmienok (Zväzok 2) budú realizované pri fakturácií.

Jednotkové ceny a sadzby budú použité pre oceňovanie skutočne vykonaných prác a pokiaľ sú použiteľné aj pre oceňovanie Zmien v zmysle článkov 13 a 20.1.

Stanovené ceny Všeobecných položiek v procese obstarávania musia vychádzať  zo Zvláštnych technicko-kvalitatívnych podmienok (ZTKP), Zmluvných podmienok a  Zväzku 5, so započítaním všetkých prác a služieb, materiálov a činností, ktoré sú požadované v Dokumentácií na ponuku.

V cene mostných objektov, pri ktorých sa požaduje dlhodobé meranie určené vo Zväzku 3, musia byť zahrnuté všetky merania do ukončenia stavby.

V cene objektov inžinierskych sietí musia byť zahrnuté všetky potrebné merania, vytýčenie trasy, overenie smerovej a výškovej polohy jestvujúcich inžinierskych sietí sondážnymi jamami, potrebné skúšky, odpojenie a zapojenie el. vedení, vypínanie, zaistenie a zapojenie vedenia, náklady na všetky potrebné práce a služby, na potrebné výluky všetkých inžinierskych sietí aj so zabezpečením náhradných zdrojov, poplatky spojené s odpojením sietí, konštrukcie povrchového označenia trasy (napr. označenia lomov trasy tabuľkami), a tiež vyhľadávací vodič (podľa PD), do ceny káblových vedení započítať ochranné konštrukcie (výstražná fólia, ochranu doskami, tehlami), zriadenie potrebných prestupov do konštrukcií, uvedenie zariadenia do činnosti a pod. Ceny musia zahŕňať všetky potrebné technologické postupy a požiadavky správcov sietí uvedených vo vyjadreniach.

V cene objektov musia byť zahrnuté i náklady na zabezpečenie Dokumentácie na vykonanie prác v rozsahu a  obsahu špecifikovanom vo Zväzku 3, vykonanie všetkých kontrol, funkčných skúšok, aj skúšobných prevádzok, vrátane vyhodnotenia a správ, vykonanie všetkých činností v súvislosti s preberacím konaním, kolaudáciou a uvedením do prevádzky pre všetky časti stavby.

Uchádzač zahrnie do príslušných položiek poplatky za použitie verejného priestranstva.

Úspešný uchádzač je povinný predložiť k odovzdaniu staveniska rozpis cenovej kalkulácie aj rozbor položky jednotlivých navrhovaných dopravných značiek a dopravných zariadení, vrátane ich zriadenia a v prípade dočasného dopravného značenia aj odstránenia. Zároveň je povinný spracovať aj podrobné kalkulácie v zmysle PD a to podľa etáp obmedzenia dopravy dočasného dopravného značenia. Cena každej etapy bude splatná až po skončení obmedzenia dopravy príslušnej etapy. Prípadné zmeny v postupe výstavby z pozície Zhotoviteľa a s tým súvisiace zmeny v dopravnom značení uchádzač zohľadní zahrnutím v svojejcenovej ponuke.

Všetky ceny, sadzby a sumy sa uvádzajú v eurách (€) zaokrúhlené **na dve desatinné miesta**.

Všeobecné pokyny a popisy prác a materiálov platia, aj keď nie sú zopakované alebo zhrnuté v Cenovej časti.

Dokumentácia na vykonanie prác (DVP) sa vypracováva v zmysle TKP a ZTKP na doriešenie detailov, ktoré nie sú v DSP v podrobnosti DRS, ktoré sa dajú spresniť až po určení materiálov a výrobkov, ktorých spresnenie je súčasťou Ponuky a nemajú vplyv na cenu Diela.

Verejný obstarávateľ si vyhradzuje právo vyžiadať rozbor (kalkulácie) cien Ponuky a jednotkových cien a uchádzač je povinný ich poskytnúť.

Pre tvorbu cien jednotlivých položiek sú záväzné pre uchádzača pokyny platného Triednika stavebných prác (TSP), - Metodický pokyn MVRR SR.  Je voľne dostupný na webovej stránke jeho spracovateľa [www.cenekon.sk/triednik](http://www.cenekon.sk/triednik).

## Predloženie cenovej ponuky

Uchádzač predloží jednu cenovú ponuku 1 x vo formáte \*.xls, alebo \*.xlsx a 1 x v \*.pdf v slovenskom jazyku vo svojej ponuke. Titulnú stranu/rekapituláciu potvrdí za uchádzača štatutár, resp. oprávnený zástupca uchádzača. **Všetky predložené časti ponuky vo formáte \*.pdf musia byť parafované oprávneným zástupcom uchádzača.**

# 2.0 Pokyny pre vypracovanie cenovej ponuky

## 

## 2.1 Postup spracovania

Táto kapitola popisuje ako sa má postupovať pri spracovaní digitálnej časti, ktorá je spracovaná programom Microsoft Excel.

## Oceňovanie ponuky

Ponuka obsahuje v súbore .xls nákladové časti 4.2.1 až 4.2.9 – uvedené v úvode Zväzku 4 Cenová časť. Jednotlivé časti sú samostatnými hárkami excelovského súboru.

Oceňovanie ponuky sa bude prevádzať v nasledovných hárkoch súboru cenovej časti „ZV 4\_4.2.1-9 Rozpocet.xlsx“:

Časť 4.2.1 Rekapitulácia

Časť 4.2.2 Dokumentácia

Časť 4.2.3 Archeologický prieskum

Časť 4.2.4 Monitoring ŽP operatívny

Časť 4.2.5 Kybernetická bezpečnosť

Časť 4.2.6 Súpis prác

Jednotkové ceny bez DPH sa v predmetných vyššie uvedených hárkoch uvedú do vyžltených buniek.

**Do ostatných častí sa ceny automaticky preklápajú.**

V časti 4.2.1 Rekapitulácia sa jednotkové ceny uvedú iba do vyžltených buniek. Do buniek bez farebnej výplne sa ceny prenášajú z hárkov 4.2.2, 4.2.3, 4.2.4 a 4.2.5.

Jednotkové ceny sú zadávané v hárku 4.2.6 Súpis prác do príslušných vyžltených buniek stĺpca "Jednotková cena (bez DPH)", ktoré sa automaticky prenesú do hárku 4.2.8 Ocenený súpis prác, kde sa vygenerujú ceny jednotlivých častí stavby a prenesú sa do hárku 4.2.7 Rekapitulácia objektov. Výsledný súčet sa potom prenesie do hárku 4.2.1 Rekapitulácia.

Pri zadávaní ceny všetkých častí sa pri tisícoch a miliónoch nesmú zadávať žiadne oddeľovacie znamienka (desatinné čiarky alebo bodky) alebo medzery, cena sa uvedie na 2 desatinné miesta.

Jednotková cena predstavuje cenu bez DPH za stanovenú mernú jednotku pre jednotlivú položku.

**Do ostatných - nevyžltených buniek sa nesmie zasahovať**, mohlo by dôjsť k narušeniu programu. Do týchto buniek sa zadané ceny automaticky preklápajú.

**Nesmie sa meniť popis objektov, položiek, veľkosť výmer. Zásah do týchto buniek môže mať za následok vylúčenie zo súťaže.**

**Výkazy výmer v Zväzku 5 (ak sú uvedené) nie sú podkladom pre stanovenie ponukovej ceny ani nie sú podkladom pre meranie výmer a majú iba informatívny charakter.**

## Výpočet ceny

Všetky ďalšie výpočty a rekapitulácie vykoná softwarový program automaticky a preto uchádzači nesmú vpisovať, alebo iným spôsobom zasahovať do ktorýchkoľvek iných častí alebo častí tabuľky, okrem uvedeného žltého stĺpca, resp. buniek.

## 2.4 Popis prác

V hárku 4.2.9 Popis prác, je podrobnejšie špecifikované zloženie jednotlivých agregovaných položiek stavby v súlade s výkazmi výmer. Popis prác pre jednotlivé agregované položky špecifikuje materiálové charakteristiky v prípade betónov, dimenzie potrubí, tvarových kusov, armatúr v prípade potrubných rozvodov, typy káblov v prípade elektrických rozvodov atď. Množstvá položiek sú súčtom množstiev rovnakých položiek zo všetkých častí stavby. Podrobnejší popis zloženia agregovanej položky umožňuje určenie príslušnej jednotkovej ceny agregovanej položky stavby ako priemernej hodnoty cien jednotlivých položiek agregátov.

## Súpis prác

Súpis prác je jedným zo súborov, ktoré vymedzujú predmet Diela.

V Súpise prác stavby sú uvedené všetky (agregované) položky stavby. Je zostavou stavebných prác, ktoré je potrebné vykonať pri realizácii stavby, alebo ktoré s predmetnou stavbou priamo súvisia. Slúži na zadávanie cien jednotlivých položiek stavebných prác, v nadväznosti na text článku 1.3. Preambuly, ako aj jej ostatné články.

Do Súpisu prác vkladá uchádzač svoje ponuky pre jednotkové ceny, ktoré budú automaticky prenášané do ostatných tabuliek. Vyplňuje sa len cena v bunkách na žltom podklade. Do ostatných buniek sa nesmie zasahovať, mohlo by dôjsť k narušeniu programu.

## 2.6 Stavebné objekty menovaných Pozhotoviteľov

Ceny objektov menovaných Podzhotoviteľov sú stanovené ako predbežné sumy, bude ich vykonávať menovaný Podzhotoviteľ a sú uvedené v hárku 4.2.6 Súpis prác.

O výške platieb bude rozhodovať stavebnotechnichý dozor v zmysle podčlánku 13.5 Zväzku 2. Zhotoviteľovi bude k platbám priznaná koordinačná prirážka vo výške 3,9%.

**Verejný obstarávateľ (Objednávateľ) z dôvodu jednoznačnosti uvádza, že:**

**Pre objekty**

611 Preložka 22 kV prípojky Biomasa, km 22,276

671 Preložka VN 22 kV km 13,715 D3

672 Preložka VN 22 kV km 14,780 D3

673 Preložka VN 22 kV km 15,465 D3

674 Preložka VN 22 kV km 16,746 D3

675 Preložka VN 22 kV km 17,653 D3

676 Preložka VN 22 kV km 17,450-18,000 D3

677 Preložka VN 22 kV km 20,115 D3

682 Preložka VN 22 kV km 1,040-2,060 c.l/11

683 Preložka VN 22 kV km 2,260 c.l/11

688 Preložka TS km 17,965 D3

690 Preložka TS km 1,0 cesty I/11

691 Preložka prípojky VN k TS v km 1,0 c.I/11

628 Preložka rozvodov NN v km 1,800 c.I/11

640 Preložka NN vedenia v km 17,965-18,030 D3

644 Preložka rozvodov NN k TS v km 1,0 c.l/11

657 Preložka vedenia NN km 12,475 D3

**v zmysle podčlánku 5 Menovaný Podzhotoviteľ je menovaný Podzhotoviteľ:**

**Elektroenergetické montáže s.r.o., Pri Rajčianke 6, 010 47 Žilina.**

**Pre objekty**

710 Preložka miestneho kábla v km 12,515 D3

712 Preložka vedení Slovak Telekom a.s. v km 11,675 D3

713 Preložka miestneho kábla v km 14,875 D3

714 Úprava OOK KNM - Horný Vadičov v km 17,910 D3

725 Úprava POOK Snežnica v km 14,870 D3

726 Ochrana POOK Brodno a miestnych káblov v km 1,820 cesty I/11

742 Preložka miestnych káblov v km 12,510 D3

743 Preložka miestneho kábla v km 13,100 až 13,600 D3

746 Úprava TF kábla v km 1,755 preložky c.l/11

752 Prekládka vzdušného TF vedenia v km 19,770 D3

753 Demontáž nadzemných TF káblov v km

755 Preložka TF kábla v km 17,885 D3

756 Preložka TF kábla v km 17,895 D3

759 Preložka optického a TF kábla pre ČSPL v Radoli

781 Úprava DOK v km 19,730 D3

782 Preložka DK a DKK v km 11,600-13,600 D3

787 Úprava DOK v km 1,0-3,1 cesty I/11

**v zmysle podčlánku 5 Menovaný Podzhotoviteľ je menovaný Podzhotoviteľ:**

**Ladislav Hrádil,** [**hradil@suptel.sk**](mailto:hradil@suptel.sk)**, 0907 777 474.**

## 2.7 Ocenený súpis prác

Ocenený súpis prác slúži na výpočet ceny objektov stavby. Ocenený výpis objektov je uvedený v časti Rekapitulácia objektov a Ocenený súpis prác.

## 2.8 Rekapitulácia

Obsahuje ceny objektov stavby a všeobecných položiek, ktoré vznikli rozpočtom z Oceneného súpisu prác.

## 2.9 Všeobecné položky v procese verejného obstarávania

Pri všetkých Všeobecných položkách Zhotoviteľ bude mať nárok na platbu odsúhlasenú Stavebnotechnickým dozorom maximálne do výšky uvedenej v Ponuke.

Popis všeobecných položiek v procese obstarávania stavieb uvedených v Zväzok 4 časť 4.2.1-9 Rozpočet (4.2.1 Rekapitulácia a 4.2.6 Súpis prác):

**00000101 Zariadenie staveniska - zriadenie**

Položka obsahuje náklady na zriadenie všetkých kancelárií, ubytovacích a sociálnych zariadení, výrobní, skladov, staveniskových ciest, pomocných prevádzok a podobných zariadení, potrebných pre splnenie predmetu obstarávania. Náklady obsahujú zriadenie všetkých potrebných prípojok, ako i oplotenia zariadenia Staveniska. Rozsah zariadenia je navrhovaný v POV a jeho presné umiestnenie, rozsah, napojenie na verejné komunikácie, napojenie na inžinierske siete si určí uchádzač. Náklady sa uvádzajú jednou sumou.

Zariadenie staveniska je majetkom zhotoviteľa, všetky povolenia (povolenie na čerpanie, vypúšťanie vôd, odber elektrickej energie a pod.) ako aj stavebné povolenie (mimo rozsahu uvedeného v POV DSP) a kolaudačné rozhodnutie si zhotoviteľ zabezpečuje sám. V rámci zriadenia zariadenia staveniska zhotoviteľ je povinný uvažovať aj s pripojovacími poplatkami energetickým spoločnostiam pri napojení na elektrickú sieť v rámci stanovených pripojovacích podmienok, ktoré si zhotoviteľa zabezpečí na vlastné náklady v rámci prípravy ZS.

Pred začatím prác zhotoviteľ predloží verejnému obstarávateľovi (Obstarávateľovi) a Stavebnotechnickému dozoru vecný a finančný rozpis jednotlivých častí zariadenia staveniska. O výške nákladov rozhodne Stavebnotechnický dozor v súlade s predloženým rozpisom ZS, skutočne vybudovaným ZS a skutočne vynaloženými nákladmi, preukázanými cenovými dokladmi (faktúrou alebo iným dokladom o zaplatení) maximálne do výšky uvedenej v ponuke.

**00000102 Zariadenie staveniska - prevádzka**

Obsahuje náklady na prevádzku, zabezpečenie energií, strážnu službu a údržbu zariadení staveniska, prístupových ciest, dočasného premostenia, dočasných oplotení Zhotoviteľa v zmysle požiadaviek Zväzku 3 časti 3 ZTKP. Rozsah tejto položky určí uchádzač. Uvádzajú sa náklady na 1 mesiac.

**00000103 Zariadenie staveniska – odstránenie**

Náklady spojené s odstránením zariadenia Staveniska, jeho odvozom, likvidáciou odpadov v rámci zariadenia staveniska, odstránenie napojení na verejné komunikácie, prípojok inžinierskych sietí, odstránenie dočasného premostenia a oplotenia. Platby budú podľa skutočne preukázaných oprávnených nákladov priamo súvisiacich s položkou 00000101. O výške týchto nákladov rozhodne stavebnotechnický dozor v súlade s predloženým rozpisom zariadenia staveniska a skutočne odstráneným zariadením staveniska. Náklady sa uvádzajú jednou sumou.

**00000104 Dopravné značenie - dočasné (prenosné)**

Návrh dopravného značenia – dočasného (prenosného) nie je súčasťou Zväzku 5 dokumentácie DSP v podrobnosti DRS. Do ceny dočasného dopravného značenia uchádzač zahrnie vypracovanie všetkej súvisiacej dokumentácie v zmysle TP019, odsúhlasenie dočasného dopravného značenia a zabezpečenie všetkých potrebných povolení v zmysle zmluvných a technických podmienok pred jeho uvedením do prevádzky.

Súčasťou položky sú náklady spojené so zriadením, prevádzkou a odstránením dočasného dopravného značenia a dočasných dopravných zariadení pre všetky druhy ich stabilizácie a osadenia v súlade so Zväzku 3.

Platby budú podľa preukázaných nákladov maximálne do výšky uvedenej v ponuke.

**00000105 Dočasná svetelná signalizácia**

Náklady na zriadenie, prevádzku a odstránenie dočasnej svetelnej signalizácie pre všetky druhy napájania, stabilizácie a osadenia v rozsahu potrebnom pre zabezpečenie premávky počas výstavby. Ďalej odsúhlasenie prenosného značenia v zmysle zmluvných a technických podmienok pred uvedením do prevádzky, nájom dočasnej signalizácie.

Do ceny dočasnej svetelnej signalizácie uchádzač zahrnie aj zabezpečenie všetkých potrebných projektov dočasnej svetelnej signalizácie, vrátane získania potrebných dokladov, ako aj odsúhlasenie v zmysle zmluvných a technických podmienok pred uvedením do prevádzky.

Platby budú podľa preukázaných nákladov maximálne do výšky uvedenej v ponuke.

**00000106 Dokumentácia na vykonanie prác stavby (DVP)**

Rozsah prác je určený v Zväzku č.3. Náklady sa uvádzajú po objektoch do príslušného stĺpca listu Dokumentácia (skrátený názov DVP, rozumie sa Dokumentácia na vykonanie prác). V Dokumentácii na vykonanie prác (DVP) ide o dokumentáciu, ktorá prevyšuje rozsah dokumentácie DRS, ktorá bude k dispozícii. Ide o niektoré detaily, ktoré sa dajú upresniť až po určení materiálov a výrobkov, ktorých upresnenie je súčasťou ponuky uchádzača (napr. mostné nosníky) a dielenské výkresy v členení na časti stavby. Potrebnú výrobno-technickú dokumentáciu (VTD) uchádzač zahrnie do ceny DVP. Platba bude po dodaní DVP objektu.

Náklady na DVP uvedie uchádzač/zhotoviteľ po objektoch do Zväzok 4 časť 4.2.1-9 Rozpočet (4.2.2 Dokumentácia).

**00000107 Dokumentácia skutočného realizovania stavby (DSRS)**

Rozsah prác je určený v Zväzku 3. Náklady sa uvádzajú po objektoch do príslušného stĺpca listu Dokumentácia *(skrátený názov DSRS, rozumie sa Dokumentácia skutočného realizovania stavby)*. Dokumentácia pozostáva z porealizačného zamerania, technickej správy, výkresov a manuálu užívania vypracovaná pre každú časť stavby samostatne. Základná mapa diaľnice vypracovaná v tlačovej a digitálnej forme je súčasťou DSRS. Platba bude po dodaní DSRS.

Náklady na DSRS uvedie uchádzač/zhotoviteľ po objektoch do Zväzku 4 časť 4.2.1-9 Rozpočet (4.2.2 Dokumentácia).

**00000108 Poistenie diela**

Položka "Poistenie" uvedené vo Všeobecných položkách v procese verejného obstarávania“ má pokrývať cenu poistenia iba za zmluvné poistenie vyžadované v  Zmluvných podmienkach. Poistenie je možné fakturovať na základe skutočnosti maximálne do výšky ceny uvedenej v Ponuke (v zmysle poistnej zmluvy). V prípade vzniku poistnej udalosti, nebude Zhotoviteľovi preplatená jeho spoluúčasť. Poistná zmluva bude predložená Stavebnotechnickému dozorovi, ktorý posúdi vecné plnenie predloženej zmluvy. Poistenie sa bude uvádzať jednou sumou.

**00000109 Fotodokumentácia, video (pasportizácia jestvujúceho stavu)**

Náklady spojené s vypracovaním fotodokumentácie, videa postupu výstavby v zmysle zmluvy o dielo. K fakturácii predloží zhotoviteľ stavebnotechnickému dozorovi všetky oprávnené náklady spojené vytvorením fotodokumentácie a videa. Fakturovať sa bude čiastkovo prepočítaním na lehotu výstavby maximálne do výšky uvedenej v ponuke. Fotodokumentácia a videozáznam sa zhotoví minimálne v 2-och vyhotoveniach vo forme tlačenej a 6x v digitálnej forme (celok- 2x tlač, 6x digitálna forma). Súčasťou ponuky budú náklady na foto/video skutočného stavu pred začatím prác (zadokumentovanie - pasportizácia stavu povrchu krytu vozovky na úsekoch súvisiacich ciest:

* cesta I/11, km 36,737 – 35,430, v k. ú. Budatín, dĺžka 1 307 m
* cesta I/11, km 32,553 – 24,404, v k. ú. Brodno – k. ú. Kysucký Lieskovec dĺžka   
  8 149 m,
* cesta III/2095, úsek od Vranie – po Kysucké Nové Mesto, k. ú. Vranie, k. ú. Rudinka, k. ú. Kysucké Nové Mesto, dĺžka 5 631 m
* cesta III/2052, úsek od cesty I/11 – po MÚ Kysucké Nové Mesto, k. ú. Kysucké Nové Mesto, dĺžka 510 m,
* Cesta III/2053, úsek od SO115 – po MÚ Kysucké Nové Mesto, k. ú. Kysucké Nové Mesto, dĺžka 2 170 m,
* cesta III/2054, úsek od cesty I/11 – po odbočku na lom Lopušné Pažite, k. ú. Kysucké Nové Mesto, dĺžka 3 507 m,
* cesta III/2016, úsek od cesty I/11 – po odbočku na depóniu (skládka stavebného odpadu), k. ú. Čadca, dĺžka 360 m,
* cesta III/2041, úsek od cesty III/2016 (km 0,000 c. III/2041) – po km 0,740 c. III/2041, k. ú. Čadca, dĺžka 740 m,
* miestna komunikácia v k. ú. Brodno
  + miestna komunikácia v rámci MÚK Brodno, dĺžka 250 m
  + úsek od MÚK Brodno, v súbehu s c. I/11 po trať ŽSR v miestnej časti Brodno, dĺžka 923 m,
* miestna komunikácia v k. ú. Rudinka
  + miestna komunikácia v obci Rudinka, od cesty III/2095 pozdĺž futbalového ihriska k Neslušanke, dĺžka 370 m,
* miestna komunikácia v k. ú. Kysucké Nové Mesto
  + miestna komunikácia v Kysuckom Novom Meste od cesty III/2052 po cestu III/2095 dĺžka 650 m,
  + miestna komunikácia v Kysuckom Novom Meste pozdĺž garáži k ČOV, dĺžka 530 m,
  + cesta od ČOV k skládke odpadu pri Kysuckom Novom Meste, dĺžka 650 m,
* a všetky ďalšie komunikácie využívané staveniskovou dopravou a súvisiace so stavbou, s dovozom zeminy, odvozom prebytočnej zeminy a odpadov zo stavby, s pojazdmi stavebných mechanizmov, strojov a vozidiel stavby, vrátane zástavby pozemných objektov bezprostredne súvisiacich s využívanými trasami. Náklady sa uvádzajú jednou sumou.

Predmetom zdokumentovania (pasportizácie) stavu povrchu krytu vozovky a súvisiacich objektov budú úseky súvisiacich ciest, všetky využívané komunikácie súvisiace so stavbou, s odvozom prebytočnej zeminy a odpadov zo stavby, s pojazdmi stavebných mechanizmov, strojov a vozidiel stavby, vrátane zástavby pozemných objektov bezprostredne súvisiacich s využívanými trasami. Náklady sa uvádzajú jednou sumou.

**00000110 Archeologický prieskum**

Platby budú podľa skutočne preukázaných nákladov. Uchádzači v ponuke uvažujú s rovnakou dobou podľa archeologického prieskumu. Uvedená položka nezahŕňa odstránenie ornice a výkopové práce v zmysle projektu diaľnice ocenené v zemných prácach.

V hodinovej zúčtovacej sadzbe odborníka je potrebné zahrnúť aj polohopisné a výškopisné zameranie preskúmaných archeologických objektov a nálezových situácií spolu so spracovaním výsledkov výskumu a vyhotovenie výskumnej dokumentácie. Súčasťou hodinovej sadzby odborníka musia byť aj laboratórne práce, ktoré budú realizované na výskumnom pracovisku mimo staveniska. V uvedenej sadzbe si uchádzač ocení aj odhadovaný možný geofyzikálny prieskum počas archeologického výskumu. Platba bude podľa skutočne odpracovaných hodín zaznamenaných v denníku archeologického prieskumu. Strojné nasadenie sa v prípade potreby bude fakturovať podľa sadzieb uvedených v hárku 4.2.3 na základe odsúhlasených počtov strojohodín stavebnotechnickým dozorom.

**00000111 Pyrotechnický prieskum**

Rozsah vykonávania prieskumu v zmysle odporúčaní pyrotechnického prieskumu (pozri prieskumy). Predpokladaná plocha pyrotechnického prieskumu je 1 196 718 m2. V uvedenej jednotkovej cene je zahrnutá aj odborná likvidácia munície v prípade jej nálezu na mieste alebo v špecializovanom delaborizačnom zariadení vrátane jej prevozu, asistencie silových a záchranných zložiek štátu a zabezpečenia všetkých potrebných povolení.

Uvedená položka nezahŕňa odstránenie ornice a výkopové práce v zmysle projektu diaľnice ocenené v zemných prácach. Platba bude podľa skutočne zrealizovaného rozsahu.

**00000113 Monitoring životného prostredia operatívny**

Rozsah týchto prác je určený vo Zväzku 3 Časť 1, v cene sa zahrnuté Monitoring hluku a vibrácií, Monitoring odpadových vôd, Monitoring ovzdušia, pôdy, bioty, povrchových a podzemných vôd, Pasportizácia objektov v blízkosti stavby. Uchádzač ocení každý monitoring v počte 10 krát.

**00000114 Geotechnický monitoring**

Rozsah týchto prác je určený vo Zväzku 3 a vo Zväzku 5 v časti M.2 Projekt geotechnického monitoringu (GTM). GTM bude vyhotovený v zmysle projektu geotechnického monitoringu a v zmysle aktuálne platných TKP, v cene sú zahrnuté všetky priame a nepriame náklady, vrátane všetkých potrebných meraní, vrátane zabezpečenia Geotechnického dozoru, vrátane záverečných správ, potrebného vybavenia, kancelárií, dopravných nákladov atď. ako aj všetkých súvisiacich nevyhnutných nákladov s prípravou, realizáciou a vyhodnotením projektu GTM.

**Geotechnický monitoring bude realizovaný počas Lehoty výstavby vrátane Lehoty na oznámenie vád**. Zhotoviteľ predloží rozpis v zmysle Zväzku 3 časť 1. Platby budú pomerom štvrťročne.

Pred začatím prác Zhotoviteľ predloží verejnému obstarávateľovi (Objednávateľovi) a Stavebnotechnickému dozorovi vecný a finančný rozpis.

**00000115 Doplnkový IGHP**

Rozsah Doplnkového IGHP je určený vo Zväzku 3 časť 1 v časti kapitola 1.6 OSTATNÉ POŽIADAVKY OBJEDNÁVATEĽA v bodoch 10 a 11 Doplnkový IGHP. Pred začatím prác Zhotoviteľ predloží verejnému obstarávateľovi (Objednávateľovi) a Stavebnotechnickému dozorovi vecný a finančný rozpis. Fakturácia prác bude podľa skutočných počtov odsúhlasených stavebnotechnického dozorom do výšky ceny uvedenej v ponuke.

**00000116 Mesačné správy postupu výstavby**

Vypracovanie mesačnej správy postupu výstavby v zmysle zmluvy o dielo a požiadaviek špecifikovaných vo  Zväzku č.3 časť 3 ZTKP. Uhradené budú náklady podľa jednotlivých položiek v príslušných mesačných faktúrach po dodaní maximálne do výšky sumy uvedenej v tejto položke. Mesačné správy budú zhotovené minimálne v 4-och vyhotoveniach v tlačenej a digitálnej forme (celok- 4x tlač, 4x digitálna forma). Náklady sa uvádzajú na jeden mesiac.

**00000117 Program odpadového hospodárstva**

Pri samostatnej prevádzke daných komunikácií, vznikajú rôzne druhy odpadov, ako odpad z čistenia stôk a dažďových vpustí, kal dažďových nádrží, odpad zo zelene a pod., ktorých nakladanie a odstránenie zabezpečuje obstarávateľ stavby NDS a.s. podľa vypracovaného samostatného projektu „Program odpadového hospodárstva“ (POH). Vypracovanie POH zabezpečí budúci Zhotoviteľ stavby a predloží ho na schválenie príslušným orgánom v súlade s platnou legislatívou pred uvedením stavby do prevádzky. Vypracovaný POH musí byť odsúhlasený investorom stavby a budúcim prevádzkovateľom stavby NDS, a.s. Náklady sa uvádzajú jednou sumou.

**00000118 Plnenie podmienok záverečného stanoviska MŽP**

Rozsah prác bude stanovený Záverečným stanoviskom MŽP SR. Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.

**00000119 Informačné tabule**

Rozsah obsah prác je určený vo Zväzku 3. Náklady spojené s farebným vyhotovením tabule a popisom základných identifikačných údajov (objednávateľ, investor, zhotoviteľ, projektant, vrátane loga organizácií, začiatok a koniec výstavby, stavebnotechnický dozor, vedúci stavby a pod.), náklady spojené so zriadením osadením, stabilizáciou, odstránením a odsúhlasením s umiestnením tabúľ. Celkové náklady spojené s položkou "00000118 Informačné tabule" sa uvažujú v rozsahu informačné tabule počas výstavby a informačné tabule po ukončení výstavby (uvedenie stavby do prevádzky). Platba po dodaní tabúľ a ich zhotovení. Náklady sa uvádzajú jednou sumou.

**00000120 Plnenie podmienok Stavebného povolenia**

Rozsah prác bude stanovený Stavebným povolením. Zhotoviteľovi vzniká nárok na platbu v zmysle Zväzku 2 podčl. 13.5 Predbežné sumy. Stavebnotechnický dozor musí zároveň posúdiť a odsúhlasiť ekonomickú oprávnenosť nákladov.

**00000121 Kybernetická bezpečnosť**

Platby podľa skutočne odpracovaných a zaznamenaných hodín.

**00000122 Záručný servis**

V položke je ocenený záručný servis v zmysle Zväzku 3, za 60 mesiacov (5 rokov). Platby po každom roku vykonania záručného servisu po odsúhlasení Objednávateľom.

**00080300 Železničná koľajová prevádzka - výluka**

Náklady spojené s výlukami na železničnej trati v zmysle platných smerníc ŽSR. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za hod.

**00080301 Železničná koľajová prevádzka - obmedzenie vlakovej rýchlosti**

Náklady spojené s obmedzením vlakovej rýchlosti na železničnej trati. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za hod.

**00010401 Zmluvné požiadavky poplatky za skládky vybúraných hmôt a sutí**

K fakturácii predloží zhotoviteľ stavebnotechnickému dozoru všetky oprávnené náklady t.j. doklady o prijatí vybúraných hmôt a sutí a to váženými listami, ktoré budú dokladom o skutočne odovzdanom množstve na skládku vybúraných hmôt mimo staveniska. Náklady sa uvádzajú za t. Trvalé depónie nevhodnej zeminy, sutiny, či iných hmôt a materiálov (ktoré vzniknú stavebnou činnosťou), uvedené v projektovej dokumentácii, je potrebné považovať za možné k využitiu. V prípade, že ich uchádzač nebude môcť využiť, zabezpečí si iné vhodné depónie. Zmena depónií nie je dôvodom na zmenu termínu ukončenia stavby, resp. na úpravu zmluvnej ceny stavby. Uvedené podmienky sa vzťahujú aj na medzidepónie pre zeminy, horniny či iné materiály.

**00010402 Zmluvné požiadavky poplatky za zemník**

Náklady na obstaranie chýbajúcej zeminy vrátane jej potrebnej úpravy a naloženia na dopravný prostriedok. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za m3.

**00010403 Zmluvné požiadavky poplatky za skládky zeminy**

Položka zahŕňa odhadované množstvo nevhodnej výkopovej zeminy podľa základných výkazov výmer, ktoré sú prílohou projektovej dokumentácie častí stavby vo Zväzku 5.

K fakturácii predloží Zhotoviteľ stavebnotechnickému dozoru všetky doklady (vážne lístky alebo faktúru so súpisom prác) preukazujúce množstvo spojené so skládkovaním prebytočnej a nevhodnej zeminy mimo staveniska. Lokality na skládkovanie prebytočnej a nevhodnej zeminy zabezpečí uchádzač (Zhotoviteľ) aj so zabezpečením prípadnej potrebnej legislatívy (povolení). Náklady sa uvádzajú za m3.

Trvalé depónie nevhodnej zeminy, sutiny, či iných hmôt a materiálov (ktoré vzniknú stavebnou činnosťou), uvedené v projektovej dokumentácii, je potrebné považovať za možné k využitiu. V prípade, že ich uchádzač nebude môcť využiť, zabezpečí si iné vhodné depónie. Zmena depónií nie je dôvodom na zmenu termínu ukončenia stavby, resp. na úpravu zmluvnej ceny stavby. Uvedené podmienky sa vzťahujú aj na medzidepónie pre zeminy, horniny či iné materiály.

**00010404 Zmluvné požiadavky poplatky za skládky travín, krovia, mačiny, lesnej hrabanky**

Náklady na odstránenie náletových drevín a ruderálneho porastu. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za m3.

**00020554 Prieskumné práce, špeciálne prieskumy, korózny a bludných prúdov**

Náklady spojené s prieskumom koróznym a bludných prúdov pri mostnom objekte SO 227. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za KPL pre daný stavebný objekt.

**00020809 Požiadavky objednávateľa ostatné požiadavky, kontrolné meranie blúdnych prúdov**

Náklady spojené s kontrolným meraní blúdnych prúdov pri mostných objektoch SO 227 a SO 228. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za KPL pre každý stavebný objekt.

**00020810 Monitoring cestného mosta SO233**

Náklady spojené s monitorovaním cestných mostov v zmysle TP 076, ktoré sú popísané v technickej správe stavebného objektu SO233. Súčasťou ceny sú aj zabudované snímače na monitorovanie mosta SO233. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za KPL.

**00020811 Monitoring cestného mosta SO237**

Náklady spojené s monitorovaním cestných mostov v zmysle TP 076, ktoré sú popísané v technickej správe stavebného objektu SO237. Súčasťou ceny sú aj zabudované snímače na monitorovanie mosta SO237. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za KPL.

**00020812 Monitoring cestného mosta SO247**

Náklady spojené s monitorovaním cestných mostov v zmysle TP 076, ktoré sú popísané v technickej správe stavebného objektu SO247. Súčasťou ceny sú aj zabudované snímače na monitorovanie mosta SO247. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za KPL.

**00140446 Ostatné náklady stavby, zriadenie a odstránenie mostného provizória**

Náklady spojené so zriadením a odstránením mostného provizória v SO 828. K fakturácii predloží zhotoviteľ stavebnotechnickému dozoru všetky oprávnené náklady. Náklady sa uvádzajú za KPL.

## 2.10 Zhodnosť cien

## 

Cena rovnakých agregovaných položiek je rovnaká pre celú stavbu. Všetky jednotkové ceny uvedené v ponuke uchádzača budú záväzné počas celej lehoty výstavby.

# 3.0 Úprava cien v dôsledku zmien nákladov

**3.1** Vypočítaným indexom v súlade s podčlánkom 13.8 Obchodných podmienok (Zväzok 2) sa bude upravovať mesačná odhadovaná zmluvná hodnota vykonaných stavebných prác schválená Stavebnotechnickým dozorom v členení na časti stavby v zmysle Zväzku čl.14. **Všeobecné položky (označené pod kódom položky 45.00.00) sa vo fakturácii neupravujú.** Na základe odsúhlasených indexov od objednávateľa, spôsob fakturácie v zmysle podčlánku 13.8 bude prebiehať v súlade s podčlánkom 14.7 Osobitných zmluvných podmienok, Zväzok 2.

**3.2** Po zverejnení Štatistickým úradom SR vydaných potrebných podkladov pre výpočet indexu v súlade s podčlánkom 13.8 (Zväzok 4) a jeho „Tabuľky údajov o úpravách“ je Zhotoviteľ povinný do 14 dní predložiť Objednávateľovi výpočet indexu na jeho prerokovanie. Vypočítaný index sa zaokrúhli na 3 desatinné miesta.

# 4.0 Spôsoby merania výmer a oceňovanie prác

**4.1 Rozdelenie objektov podľa IFRS pre potreby verejného obstarávateľa**

Pre potreby verejného obstarávateľa je Výkaz výmer jednotlivých častí stavby rozdelený na komponenty podľa Požiadaviek Objednávateľa.

## 4.2 Spôsob oceňovania Zmien v zmysle článkov 13 a 20.1

**Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.**

**Jednotkové ceny z časti 4.2.1-9 Rozpočet budú použité pre oceňovanie skutočne vykonaných prác a pokiaľ sú použiteľné aj pre oceňovanie Zmien v zmysle článkov 13 a 20.1.**

Pre ocenenie naviac, menej a novej práce, pre ktoré neboli dohodnuté zmluvné jednotkové ceny, predloží Zhotoviteľ cenové kalkulácie aj s podkladmi pre ich výpočet. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných stavebných prác z ponuky.

4.2.1. Pri tvorbe jednotkovej ceny novej práce je možné využiť nasledovné možnosti v uvedenej postupnosti:

1. jednotková cena je vytvorená z pôvodnej položky (uvedenej v Zmluve o Dielo) zámenou len niektorej jej časti, napr. zámenou materiálu, strojov atď.
2. jednotková cena je vytvorená matematickou metódou interpolácie alebo extrapolácie, (použiť hlavne pre položky oceňujúce vrstvy, kde hrúbka je určujúci prvok)
3. jednotková cena je vytvorená ako nová, bez možnosti použitia bodov a), b).

Pri postupe podľa písmena c) pre tvorbu nových cien stavebných prác vykonávaných vlastnými kapacitami musí byť použitý kalkulačný vzorec stanovený verejným obstarávateľom nasledovne:

Jednotková cena = priame náklady (PN-materiál, mzdy, stroje, doprava) + režijné náklady (R) vo výške 13,2% z PN + zisk vo výške 2,6% (z PN +R)

4.2.2. Tvorba novej jednotkovej ceny:

Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

Pre tvorbu novej jednotkovej ceny musí byť vydokladovaná cenová agenda, ktorá obsahuje:

1. **ocenenie materiálov** preukázané cez cenové doklady (faktúry, cenové ponuky a podobne), ktoré musia byť čitateľné a bez prekrytých častí.
2. **databázy oceňovacích nástrojov** – strojov a mechanizmov, ľudskej práce; tarify a sadzby - databázy budú spracované vo formáte \*.xls, alebo \*.xlsx, predložené a potvrdené oprávnenou osobou.
3. **cenový dopad na stavbu** – vypracovaný na základe požadovaných jednotkových cien (odsúhlasený Stavebnotechnickým dozorom a hlavným inžinierom stavby Objednávateľa) resp. schválený zodpovednými pracovníkmi NDS a.s..
4. **kompletné definovanie agregovanej položky**, ktoré pozostáva z čísla (podľa príslušného triednika-TSP), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov).
5. **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu.
6. **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy, ktoré sú podkladom pre kalkuláciu oprávnených nákladov) odsúhlasený Stavebnotechnickým dozorom resp. zodpovednými pracovníkmi NDS a.s..

4.2.3. Tvorba novej jednotkovej ceny všeobecnej položky:

Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu a počet hodín, ale max. do výšky 3,9% z predložených nákladov. V hodinovej zúčtovacej sadzbe budú zahrnuté všetky priame a nepriame náklady vrátane zisku. Počet hodín bude preukázaný cez zápisnice, stavebný denník, atď. s podrobným popisom činnosti. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela.

4.2.4. Tvorba novej jednotkovej ceny stavebnej práce vykonávanej formou poddodávky:

Oceňovanie naviac, menej a nových prác bude v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť (definícia koordinačnej činnosti je uvedená v bode 3 tohto bodu) cez hodinovú sadzbu a počet hodín, ale max. do výšky 3,9% z ceny poddodávky. V hodinovej zúčtovacej sadzbe budú zahrnuté všetky priame a nepriame náklady vrátane zisku. Počet hodín bude preukázaný cez zápisnice, stavebný denník, atď s podrobným popisom činnosti. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa (podľa bodu 4.2.1 tejto preambule), ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.

4.2.5. V prípade predĺženia Lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku a maximálne do výšky tendrovej jednotkovej ceny (položka 45.00.00.00000102 Zariadenie staveniska – prevádzka). Výšku uvedených nákladov posúdi a odsúhlasí Stavebnotechnický dozor.

4.2.6. Pokyny, Nároky a Dodatky písomne schválené obidvomi zmluvnými stranami budú obsahovať všetky náklady potrebné na vykonanie prác vrátane réžie a zisku. Z uvedeného dôvodu nemá Zhotoviteľ nárok na náklady spojené s vedením a riadením týchto prác v predĺžení Lehoty výstavby.

V prípade predĺženia Lehoty výstavby v súlade s pôvodným zadaním zo strany Objednávateľa budú Zhotoviteľovi priznané iba oprávnené náklady priamo súvisiace s prácami, ktoré spôsobili toto predĺženie s odkazom na obdobie, keď sa prejavil účinok rizikovej udalosti. Tieto náklady budú vyčíslené a preukázané cez členov projektového tímu požadovaného Objednávateľom vo Zväzku 3 časť 1 čl. 2.3.1 s výhradným naviazaním len na rozsah prác, ktoré spôsobili predĺženie Lehoty výstavby. Náklady na projektový tím budú podľa Zväzku 3 časť 1 čl. 2.3.1 vyčíslené a preukázané nasledovne:

a) Stavebnotechnickým dozorom posúdenú mennú prítomnosť členov projektového tímu potrebných pre zabezpečenie predĺženia týchto prác,

b) Priame mzdové náklady s prislúchajúcimi odvodmi,

c) Ostatné priame náklady priamo súvisiace s vyššie schválenými pracovníkmi projektového tímu napr. služobné auto na plnenie povinností, náklady spojené s mobilným telefónom prideleným na meno a pod.

## 4.3 Meranie výmer

4.3.1 Výmery sa vypočítajú ako netto hodnoty z projektovej dokumentácie stavby bez pripočítania rezervy z titulu zväčšenia objemu, straty na objeme, stlačenia (zhutnenia), odpadu alebo technologických postupov Zhotoviteľa.

4.3.2 Meranie výmer stavebných prác pre účely platby bude v súlade s postupom uvedeným v Preambule, Technicko-kvalitatívnych podmienkach a Výkaze výmer. Netto výmera alebo cena prác ukončených na mieste sa vždy zmeria, s výnimkou prípadov predpísaných iným spôsobom. Pri výkopových prácach sú zohľadnené všetky potrebné rozšírenia (debnenie, paženia a pod.). V prípade, ak Zhotoviteľ z vlastných technologických alebo iných dôvodov potrebuje urobiť širšie alebo iné výkopy, musí všetky náklady s tým súvisiace premietnuť do predložených jednotkových cien.

## 4.4 Správny pomer sadzieb a súm vo vzťahu k stavbe

Uchádzač zaručí, že cena jeho Ponuky a jednotkové ceny sú správne vyvážené a že žiadna časť Súpisu položiek nie je ocenená vysokou cenou, ktorá by mala za následok nižšiu cenu v inej časti. Verejný obstarávateľ (Objednávateľ) si vyhradzuje právo kedykoľvek vyžiadať rozbor hociktorej z cien a sadzieb ponuky a jednotkových cien, počas výstavby.

## 4.5 Platba za inú metódu vykonania

Zhotoviteľ si nebude nárokovať žiadne ďalšie platby vo vzťahu k akejkoľvek práci a službe, ktorá môže byť popísaná resp. navrhnutá v Dokumentácií na ponuku. Uvedené jednotkové ceny sa budú považovať za platné pre akúkoľvek metódu realizácie.

# 5.0 Použité skratky

Vo Výkaze výmer sú použité nasledujúce skratky:

h. alebo hod. : hodina

mes : mesiac

deň : deň

ha : hektár

ks : kus

pár : pár

sub : súbor

kpl : komplet

m3 alebo m3 : meter kubický

m2 alebo m2 : meter štvorcový

m alebo b.m. : bežný meter

č. alebo čís. : číslo

km : kilometer

l : liter

kg : kilogram

q : metrický cent = 100 kg

t : metrická tona = 1.000 kg

Ø : priemer

**Príloha:**

**POZNÁMKY SPRACOVATEĽA DOKUMENTÁCIE NA PONUKU**

1. Konvencia k zemným prácam

* všetky poplatky za skládky, poplatky za získanie zemín, zabudovanie recyklovaných materiálov a ďalšie, súvisiace s prípravnými a zemnými prácami, zahrnie uchádzač do nákladov stavby v príslušných objektoch stavby
* v položke *01020300 Odkopávky a prekopávky v zemníkoch* je zahrnutá ťažba chýbajúcej zeminy vrátane naloženia na dopravný prostriedok
  + násyp zo štrkopiesku alebo štrkodrviny (z jednicových materiálov, ktoré sa nedovezú - položkou vodorovné premiestnenie) je uvažovaný položkou *01040302 Konštrukcie z hornín – prechodové vrstvy so zhutnením* a podpoložkou Konštrukcie z hornín – prechodové vrstvy so zhutnením zo sypanín kamenistých a balvanitých
  + zásyp a obsyp tr. hor. 3 - z piesku (frakciový materiál v zmysle PD)
  + zásyp a obsyp tr. hor. 4 – zo štrkopiesku alebo štrkodrviny (frakciový materiál v zmysle PD)
  + zásyp a obsyp z vykopanej zeminy je uvažovaný podpoložkou pre triedu horniny 1-4, alebo triedu horniny 5-7
  + položka *01040100 Konštrukcie z hornín - skládky* je použitá v prípade, ak sa zemina z výkopu nevyužije spätne v objekte, v ktorom sa vykopala, ale uloží sa na medziskládku stavby pre využitie v iných objektoch stavby. V prípade, že sa zemina z výkopu využíva spätne v objekte v ktorom sa vyťažila, položka „skládky“ nie je použitá.
  + položka *01040100 Konštrukcie z hornín - skládky* je použitá aj v prípade, ak sa zemina z výkopu nevyužije spätne (je nevhodná) a je odvezená na spoplatnenú skládku

b) K mostom

* + pri prefabrikovanej nosnej konštrukcii je merná jednotka (m3) uvažovaná ako kubatúra obostavaného priestoru prefabrikovanej časti nosnej konštrukcie
* ošetrenie pracovných a tesnenie dilatačných škár betónových konštrukcií zahrnúť v zmysle PD do ceny betónovej konštrukcie
* cenu oceľových a plastových chráničiek zahrnúť do ceny betónovej konštrukcie, v ktorej sú osadené
* cenu za vyhotovenie letopočtu otlačkom zahrnúť do ceny betónu opory
* cenu utesnenia pracovných škár zahrnúť do ceny príslušnej betónovej konštrukcie
* do ceny mostného zvodidla a zábradlia zahrnúť osadenie kotevnej platne do plastmalty a jej zatesnenie
  + predpínacia výstuž – položka je vykázaná na hmotnosť ocele, prípadný obal výstuže započítať do ceny
* kotevný prvok rímsy započítať do ceny rímsy
* zabudované meračské značky – zahrnuté v cene tej konštrukcie, v ktorej sú osadené
* podporná konštrukcia mostov oceľová ťažká, merná jednotka ( m3), je uvažovaná ako kubatúra obostavaného priestoru pod nosnou konštrukciou
* zaťažovacie skúšky a skúšky integrity pilót - započítať do ceny pilóty
* zaťažovacie skúšky mikropilót - započítať do ceny mikropilóty
  + zaťažovacia skúška lanových kotiev – započítať do ceny kotiev
  + položka *02050133 Steny štetovnicové baranené do vrtu, z kovových dielcov* je použitá pre štetovnice v skalnom podloží, kde sa urobí najprv vrt pre štetovnicovú stenu, vrt je vykázaný samostatne medzi vrtmi
  + položka *02012402 Zlepšovanie základovej pôdy, výplň vrtov betónom* je použitá v mieste trvalej štetovnicovej steny a položka *02012401 Zlepšovanie základovej pôdy, výplň vrtov štrkom* je použitá v mieste dočasnej štetovnicovej steny
  + mostný záver – v zmysle PD

c) Cesty

* + portály trvalého dopravného značenia – ukotvenie započítať do jednotkovej ceny v zmysle PD
  + jestvujúce trvalé dopravné značenie – dočasné prekrytie a odokrytie započítať do príslušnej časti stavby v zmysle PD
  + priepusty sú vrátane zarezania a paženia
  + monolitický rigol je vrátane zarezania, zálievky, tmelu
  + priekopová žľabovka v lôžku je vrátane lôžka betónového
  + dlažba je vrátane úložného lôžka
  + obrubníky chodníkové a záhonové sú vrátane betónového lôžka
  + uzatvorený systémový žľab oceniť kompletne so všetkými elementárnymi prvkami vrátane lôžka a spojovacieho náteru na boku žľabu
  + pre protihlukové steny dodávku, montáž a ukotvenie stĺpikov, vyrovnávacie podklady, doplnky (napr. striešky a pod.) ako aj kompletačné prvky započítať do jednotkovej ceny podľa PD
  + v položke zábradlie cestné je zahrnuté kompletné osadenie zábradlia vrátane zabetónovania pätiek, povrchovej úpravy
  + množstvo merných jednotiek vodorovného značenia krytu sa určuje v m2 striekanej alebo natieranej plochy bez medzier. V cenách musia byť započítané aj náklady na predznačenie.

f) Ostatné

* + do jednotkovej ceny položky v CPV 45.11.25 pol.č. *01060600 Premiestnenie prehodením* započítať ošetrenie ornice na skládke v zmysle PD
  + v príprave staveniska, v rámci likvidácie porastov (dreviny rastúce v lese a mimo lesa) do jednotkových cien zahrnúť štiepkovanie kríkov, konárov a koreňov
  + izolačné práce, klampiarske práce a pod. činnosti, započítať kompletné doplnky pre všetky systémy (napr. prvky mechanického kotvenia, kliny, uchytenie, atď.)
* výmera zriadenia izolačného náteru je uvažovaná ako zriadenie kompletného povlaku (t.j. 3-násobný náter je vykázaný 1-násobnou plochou)
  + pri rekultivačných prácach sú práce ako ošetrovanie a ochrana drevín i stromov vykázané ako aplikácia viacnásobných prác
  + do jednotkových cien započítať aj zásyp jám po pňoch vyrúbaných stromov
  + do jednotkových cien započítať aj potrebné lešenia
  + do ceny debnení započítať podpery
* do ceny zemných klincov je potrebné zahrnúť aj hlavu klincov (roznášacia doska s maticou)
* zabudované meračské značky – zahrnuté v cene tej konštrukcie, v ktorej sú osadené
  + súčasťou oceľových prvkov, ak nie je uvedené inak, je aj ich povrchová úprava špecifikovaná v projektovej dokumentácii

**Upozornenie:**

Objednávateľ neakceptuje položky sekundárnej ochrany betónu

V súčasnosti platí v SR európska norma [STN EN 206+A2 (73 2403)](https://www.sutn.sk/eshop/public/standard_detail.aspx?id=124421) Betón. Špecifikácia, vlastnosti, výroba a zhoda. Norma predpisuje o.i. požiadavky na vlastnosti zabudovaného betónu i ich overovanie. Principiálne vyžaduje zabezpečenie primárnej ochrany betónu - vlastnou dobrou kvalitou betónu tak, aby tento odolával nepriaznivým vplyvom prostredia a sekundárna ochrana betónu nátermi nie je v norme popisovaná (povolená). V zmysle tejto normy sa špecifikujú vplyvy prostredia a v tomto prípade XD3 a XF4. Betón v konštrukcii musí vyhovovať týmto normovým požiadavkám a ak týmto požiadavkám vyhovie, nie sú oprávnené pochybnosti o jeho odolnosti. V rámci spracovávania tejto európskej normy neboli vznesené zo Slovenska a tiež z Česka námietky v tomto smere napr., že betón je potrebné natierať a takto bola táto európska norma v oboch krajinách prijatá. V prípade, že betón v konštrukcii nedosahuje potrebné vlastnosti (XD3, XF4), nesmie sa príslušná konštrukcia prevziať. Následné opatrenie je vybúrať a opäť zhotoviť v príslušnej kvalite. Výnimočne je možné v tomto prípade povoliť sekundárnu ochranu, keď sa preukáže, že betón konštrukcie po sekundárnej ochrane celoplošne spĺňa kritéria odolnosti proti vplyvom prostredia (XD3, XF4) a čo je potrebné následne odskúšať. Táto sekundárna ochrana sa musí urobiť výlučne v réžii zhotoviteľa a nesmie byť zaplatená NDS, a.s..